咏怀古迹五首其一支离东北风尘际1,飘泊西南天地间。三峡楼台淹日月2,五溪衣服共云山3。羯胡事主终无赖4,词客哀时且未还5。庾信平生最萧瑟6,暮年诗赋动江关7。其二摇落深知宋玉悲8,风流儒雅亦吾师9。怅望千秋一洒泪,萧条异代不同时10。江山故宅空文藻11,云雨荒台岂梦思12。最是楚宫俱泯灭,舟人指点到今疑13。其三群山万壑赴荆门14,生长明妃尚有村15。一去紫台连朔漠16,独留青冢向黄昏。画图省识春风面17,环佩空归夜月魂18。千载琵琶作胡语19,分明怨恨曲中论20。其四蜀主窥吴幸三峡21,崩年亦在永安宫22。翠华想像空山里,玉殿虚无野寺中23。古庙杉松巢水鹤,岁时伏腊走村翁24。武侯祠堂常邻近,一体君臣祭祀同。其五诸葛大名垂宇宙25,宗臣遗像肃清高26。三分割据纡筹策27,万古云霄一羽毛28。伯仲之间见伊吕29,指挥若定失萧曹30。运移汉祚终难复31,志决身歼军务劳32。